text: ما تنساش تبارتاجي العريضة
  - خمم مليح في شنوة تنجم تعمل كي تشوف اعتداء و الا تهديد.
  - اذا كان تحس الي حد مالناس الي دايرين بيك تعرض للعنف، لازمك تعرف الي فما اشخاص و هياكل مؤهلة تنجم تعاونو. الي يتعرض للعنف، يحتاج للاعتراف بكونو ضحية باش ينجم يعاود يبني حياتو نفسيا و جسديا. باش تعاون المرا المعنفة وجهها، اسمعها، خليها تعبر. قوللها الي العنف ما عندوش مبرر و ماهوش مقبول و شوف معاها طريقة تحمي بيها روحها.
  - حاسس الي واحد من اصحابك عنيف ؟ احكي معاه في الموضوع، وعّيه و احمي االمرا المعنفة والا الي اتنجم تكون معنفة.
  - اذا كانك تكره العنف المسلط على النساء و المجموعات المنبوذة قولها و بصوت عالي.
  - كان كنت في فترة من حياتك عنيف، خلي شكون يعاونك، أصعب خطوة هي الوعي.
  - ما تنساش تعطي المثل و تكون قدوة اجتماعيه ثقافية للي أصغر منك.
  - خليهم يكون أحسن منا. داوي، اتكلم، كون فايق و رد بالك. شجع عالحوار، وعّي، و افضح الممارسات.
  - استغلّ مواقع التواصل الاجتماعي باش تعلم الي يرتادو هالمواقع و توريهم مساندتك للنساء المعنفات من خلال نشرك لمحتويات منهم هالمقال باش تفضح و توعي.
  - كان امكانياتك تسمح، ما فيها باس تعاون في تمويل ملاجئ لضحايا العنف و حملات توعية و مكافحة للعنف ضد النساء.
  - استدعي ناس اخرين لحوارات عالعنف المسلط على النساء و شوفو شنوة اتنجمو تعملو باش تعاونو في القضاء عليه.
  - مثلا اذا كانك عضو في نادي قراءة، اقترح عناوين تتناول موضوع العنف.
  - في خدمتك، في مكتب، نظم نهار للتوعية في الموضوع.
  اشهد !
  اشهد و احنا ننشرو شهادتك على مدونتنا و على صفحاتنا حتى كان ما تحبش تكشف اسمك. و لازم تعرف الي احنا يفرحنا برشه نحكيو و اناقشو معاك.